Liikenne- ja viestintäministeriölle

**Naantalin kaupungin lausunto yksityistielain kokonaisuudistuksesta**

Naantalin kaupunginhallitus päätti kokoukesssaan 20.3.3.2017 antaa asiasta seuraavan lausunnon:

Yksityistiekuntien hallinnon kehittämistarve on esityksessä tunnistettu, mutta lainsäädännön tulisi tukea sitä paremmin. Tiekuntien muodostamista suuremmiksi kokonaisuuksiksi tulisi edistää.

Kunnassa on jatkossakin tärkeä olla oma tiejaos/tielautakunta. Tieasiat pidettäisiin näin lähellä tiekuntia.

Muutoksenhaku tiekunnan päätöksestä suoraan maaoikeuteen johtaa kohtuuttomiin muutoksenhakukuluihin ja heikentää tieosakkaiden oikeusturvaa.

Jos lautakunnat kuitenkin poistuvat, esitetään seuraavaa:

Kunnat tulisi velvoittaa perustamaan tielautakuntien tilalle kunnallinen sovittelu- ja neuvotteluelin, jossa ristiriitoja voitaisiin sovitella ennen oikeuskäsittelyä.

Saaristoliikenteen kokonaisuuden turvaamiseksi tulee yksityistielossit säilyttää erityiskohteina, joiden avustusten enimmäisprosentit määritellään laissa.

**Naantalin kaupunki**